Diari Oficial de la Generalitat Valenciana


Sumari del DOGV 7664, del 24-11-2015 (2015/9341)

Informació pública del projecte de reparcel·lació forçosa del sector el Tossal.
-------------------------------------------------------------------------------

### Dades del document

Número de DOGV
:   7664

Data del DOGV
:   24-11-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/9341


Data del document
:   16-11-2015

Organisme emissor
:   Ajuntament de Montitxelvo

Tipus de document
:   Anunci

Descriptors 

:   * Montitxelvo
    * administració local
    * pla d'urbanisme

Informació pública del projecte de reparcel·lació forçosa del sector el Tossal. [2015/9341]  
L'alcaldessa, mitjançant el Decret de data 12 de novembre de 2015, amb relació a l'expedient relatiu al projecte de reparcel·lació forçosa que afecta la unitat d'execució sector residencial el Tossal, ha dictat la següent resolució.  
  
«Resolució de l'Alcaldia número 217/2015  
Antecedents de fet  
Primer  
María del Carmen Caballero Alborch, en nom i representació de la societat mercantil Formentera, SL, va ser designada com a urbanitzadora per mitjà de l'Acord del Ple, de data 28 de novembre de 2014, per a la gestió del programa d'actuació integrada de la unitat d'execució única definida en l'àmbit del sector el Tossal, de l'instrument de planejament denominat modificació número 2 del Pla General de Montitxelvo, aprovada per la Comissió Territorial d'Urbanisme de València, en data 2 de febrer de 2006, i després d'haver subscrit el conveni de programació amb aquest ajuntament amb data 11 de març de 2015.  
Segon  
Amb data 10 de juny de 2015, la urbanitzadora presenta el corresponent projecte de reparcel·lació forçosa de la unitat d'execució única definida en l'àmbit del sector de sòl urbanitzable residencial el Tossal.  
  
Tercer  
Els serveis tècnics i jurídics municipals han emès informes de dates 2 d'octubre de 2015 i 27 d'octubre de 2015, respectivament. S'hi conclou que el projecte de reparcel·lació forçosa presentat és apte per al seu sotmetiment al tràmit d'informació pública.  
Quart  
El projecte de reparcel·lació consta dels documents següents:  
1) Memòria.  
2) Relació de propietaris i interessats, amb expressió de la naturalesa i quantia del seu dret.  
Descripció de finques aportades a la reparcel·lació.  
3) Proposta d'adjudicació de les finques resultants.  
4) Compte de liquidació provisional.  
5) Certificats registrals.  
6) Plànols.  
Fonaments jurídics  
Primer  
La tramitació del procediment seguirà el que estableix l'article 92 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, LOTUP (PTC 5725/119309).  
Segon  
Resulta competent per al sotmetiment a informació pública l'alcaldessa, en virtut del que estableix l'article 21.1.j de la Llei 7/1985, de 2 d'abril, reguladora de les bases del règim local, LRBRL (BZR 2325/8184).  
Per tot això, resolc:  
Primer  
Sotmetre a informació pública el projecte de reparcel·lació forçosa de la unitat d'execució única del sector urbanitzable residencial el Tossal, presentat amb data 10 de juny de 2015 per la urbanitzadora María del Carmen Caballero Alborch, en nom i representació de la societat mercantil Formentera, SL, per un termini d'un mes, en el Diari Oficial de la Comunitat Valenciana, al tauler d'anuncis de l'ajuntament i en un dels periòdics de major circulació de la província amb difusió corrent en el municipi, i igualment es notificarà de forma individual als propietaris inclosos en l'àrea reparcel·lable.  
Segon  
Durant l'indicat termini, a comptar de l'endemà de la publicació de la present resolució en el Diari Oficial de la Comunitat Valenciana, els interessats podran presentar al·legacions aportant tot tipus de documentació o mitjans de prova que estimen adequats. L'expedient es troba a disposició del públic a les oficines de l'Ajuntament de Montitxelvo, síties a la plaça de Cervantes, número 6, en horari de 10.00 a 12.00, i es podran consultar, així mateix, en el web municipal www.montitxelvo.es.  
Cosa que es fa pública als efectes del que estableix l'article 92.2.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, LOTUP (RCW 3335/119309).  
  
Montitxelvo, 16 de novembre de 2015.- L'alcaldessa: Josefina Teresa Pou Faus.